Diari Oficial de la Generalitat Valenciana


Sumari del DOGV 3974, del 05-04-2001 (2001/3012)

RESOLUCIÓ de 30 de març de 2001, de la Conselleria de Benestar Social, per la qual es dóna publicitat als crèdits amb què es financen les ajudes convocades mitjançant l'Ordre de 30 de novembre de 2000, d'aquesta conselleria, per la qual es regulen i convoquen ajudes dirigides a l'atenció d'ancians i d'ancianes des de l'àmbit familiar per a l'exercici de l'any 2001, a l'empara del Decret 331/1995, de 3 de novembre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3974

Data del DOGV
:   05-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/3012


Data del document
:   30-03-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * tercera edat
    * ajuda social
    * família
    * ajuda pública

RESOLUCIÓ de 30 de març de 2001, de la Conselleria de Benestar Social, per la qual es dóna publicitat als crèdits amb què es financen les ajudes convocades mitjançant l'Ordre de 30 de novembre de 2000, d'aquesta conselleria, per la qual es regulen i convoquen ajudes dirigides a l'atenció d'ancians i d'ancianes des de l'àmbit familiar per a l'exercici de l'any 2001, a l'empara del Decret 331/1995, de 3 de novembre. [2001/F3012]
  
La Conselleria de Benestar Social, mitjançant l'Ordre de 30 de novembre de 2000 (DOGV núm. 3.897), va regular i convocar ajudes econòmiques destinades a l'atenció d'ancians i d'ancianes des de l'àmbit familiar per a l'exercici de l'any 2001, a l'empara del Decret 331/1995, de 3 de novembre.
  
Una vegada aprovada i publicada la Llei 12/2000, de 28 de desembre de 2000, de Pressupostos de la Generalitat Valenciana, per a l'exercici de 2001 (DOGV 3.907), tot havent-hi crèdit disponible, i a fi d'atendre la demanda d'ajudes regulades en l'esmentada Ordre de 30 de novembre, correspon donar publicitat a les quanties destinades a aquestes ajudes, en els termes de l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.
  
Per això, i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
La línia de subvenció, a càrrec del programa pressupostari 18.25.494.30, Serveis Socials, a través de la qual es concediran les distintes ajudes i subvencions convocades en l'Ordre de 30 de novembre, és la següent:
  
Denominació: «Ajudes de mestresses de casa atenció d'ancians i d'ancianes àmbit familiar.»
  
Línia de subvenció: T-1825.
  
Consignació pressupostària: 0.972.938.074 pessetes/9.916.699,72 euros.
  
Segon
  
Els crèdits publicats tenen caràcter màxim, i no es podran concedir subvencions una vegada esgotats aquests crèdits, circumstància que es farà publicar en el Diari Oficial de la Generalitat Valenciana.
  
Si com a conseqüència de transferències pressupostàries es modifiquen aquests crèdits, l'esmentada modificació s'haurà de publicar, mitjançant una resolució, en el Diari Oficial de la Generalitat Valenciana.